open-index/open-wikipedia-markdown huggingface dataset:
Μάδνασα

Η **Μάδνασα** είναι αρχαιολογική θέση στην Καρία, στη χερσόνησο της Μύνδου, στην κάτω Γκιόλ, περίπου 13 χλμ βορειοανατολικά της Μύνδου. Κατά τον πέμπτο αι. π.Χ. η πόλη συμπεριελήφθη στη Συμμαχία της Δήλου και στους καταλόγους συνεισφορών των Αθηναίων

## Φιλολογικές μαρτυρίες
Ο Πλίνιος ο Πρεσβύτερος (5.107) ονομάζει την πόλη *Μέδμασα*, αναφέροντας ότι με με πέντε ακόμη οικισμούς των Λελέγων ενσωματώθηκε από τον Αλέξανδρο Γ΄ στη δικαιοδοσία της Αλικαρνασού. Στην πραγματικότητα η ενσωμάτωση στην επικράτεια της Αλικαρνασού αποδίδεται στον Κάριο σατράπη Μαύσωλο κατά τον 4ο αι. π.Χ.. Η πόλη αναφέρεται από τον Στέφανο Βυζάντιο στο γεωγραφικό λεξικόν *Εθνικά* από τα *αποσπάσματα* του Εκαταίου του Μιλήσίου, όπου φαίνεται ότι η πόλη είχε το αρχαϊκό όνομα Κούρμπασα.

Η πρωιμότερη αναφορά στην πόλη έρχεται από την περιγραφή τριών Κάριων θέσεων από τους W.R., Paton, J.L. Myres, & E.L. Hicks at 1894. Αργότερα ο  Bean ταύτισε την πόλη με τα ορατά ερείπια ενός λόφου στον κόλπο Τουρκμπούκου και την κάτω Γκιόλ

## Η αρχαιολογική θέση
Η αρχαιολογική θέση έχει έκταση 300 x 90 μ, με πολυγωνικό τείχος και πύργο και είναι ακόμη ορατές κίστες και θεμελιώσεις κτηρίων. Στη συγκεκριμένη θέση ανήκει και ομάδα ταφικών μνημείων σκαλισμένων στην πρόσοψη βράχου στο δυτικό τμήμα της περιοχής. Ανάμεσα στα ευρήματα περιλαμβάνονται όστρακα του 5ου και πρώιμου 4ου αι. π.Χ..

## Παραπομπές σημειώσεις


Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Καρία
Αμπελώνας Καρδίτσας

*Για οικισμούς με το ίδιο όνομα δείτε: [[Αμπελώνας (αποσαφήνιση)]]*

Ο **Αμπελώνας**, επίσημα *Αμπελών*, είναι πεδινό χωριό της Καρδίτσας σε υψόμετρο 100 μέτρα.

## Γεωγραφία - ιστορία
Ο Αμπελώνας βρίσκεται στα ανατολικά όρια του νομού Καρδίτσας με το νομό Λάρισας, δυτικά του Ενιπέα ποταμού και ανατολικά του Σοφαδίτη ποταμού. Το χωριό είναι κτισμένο ανάμεσα στην Ιτέα (νότια αυτής), στο Φύλλο (νοτιοδυτικά αυτού), στα Ορφανά (βορειοδυτικά αυτών), στην Κυψέλη (βορειοανατολικά αυτής) και στο Ερμήτσι (ανατολικά αυτού). Απέχει 12 χλμ. νοτιοανατολικά του Παλαμά και 29 χλμ. βορειοανατολικά της Καρδίτσας. 

Στην τοποθεσία "Χωματόκαστρο" κοντά στο χείμαρρο "Αυλάκι" υπάρχει αρχαιολογικός χώρος που αναφέρεται στο βιβλίο του αρχαιολόγου Xρήστου Tσούντα *"Aι προϊστορικαί ακροπόλεις Διμηνίου και Σέσκλου"* ως σπουδαίος συνοικισμός ανερχόμενος εις τον λιθικόν αιώνα. 

Η παλιά ονομασία του Αμπελώνα, από την εποχή της τουρκοκρατίας ήταν *Αλμαντάρ* και έτσι αναφέρεται επίσημα το 1883 στο ΦΕΚ 126Α-02/04/1883 να προσαρτάται στον τότε δήμο Φύλλου που ανήκε στο νομό Τρικκάλων. Το 1928 με το ΦΕΚ 81Α-14/05/1928 μετονομάζεται σε *Χωματόκαστρο* και το 1940 σε *Αλμαντάριον*. Τελικά το 1957 με το ΦΕΚ 119Α-03/07/1957 μετονομάζεται σε Αμπελών. Σύμφωνα με το σχέδιο Καλλικράτης μαζί με το Φύλλο αποτελούν την τοπική κοινότητα Φύλλου που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 123 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Ρωμαϊκό θέατρο του Μάιντς

Το **ρωμαϊκό θέατρο του Μάιντς** είναι θέατρο ρωμαϊκής εποχής που βρίσκεται στο Μάιντς, την πρωτεύουσα του ομοσπονδιακού κρατιδίου της Ρηνανίας–Παλατινάτου, στη Γερμανία. Πρόκειται για το μεγαλύτερο ρωμαϊκό θέατρο βόρεια των Άλπεων.

## Το Mogontiacum και το θέατρο της πόλης
Στη Ρωμαϊκή Εποχή η περιοχή όπου βρίσκεται σήμερα το Μάιντς, είχε πολύ μεγάλη σημασία για τους Ρωμαίους καθώς εκεί ενώνονται οι ποταμοί Ρήνος και Μάιν ενώ και τα σύνορα της Ρωμαϊκής Αυτοκρατορίας ήταν κοντά. Για αυτό το λόγο δημιουργήθηκε εκεί το 12/13 π.Χ. στρατόπεδο Ρωμαίων Λεγεωνάριων. Με το πέρασμα των χρόνων διαμορφώθηκε στην περιοχή οικισμός, το Mogontiacum, που γύρω στο 80 μ.Χ. έγινε πρωτεύουσα της επαρχίας της Άνω Γερμανίας.

Η κατασκευή του ρωμαϊκού θεάτρου της πόλης πιθανόν σχετίζεται με το θάνατο του Ρωμαίου στρατηγού Νέρωνα Κλαύδιου Δρούσου, το 9 μ.Χ., και με τους ταφικούς αγώνες που διεξήχθησαν προς τιμήν του. Είχε διάμετρο 116 μ. και χωρητικότητα 10.000 ατόμων ενώ η ορχήστρα είχε διάμετρο 42 μ. Είναι κατασκευασμένο από πέτρα και ίσως είναι χτισμένο στη θέση άλλου παλαιότερου ξύλινου θεάτρου. Στο ρωμαϊκό θέατρο πιθανόν να λάμβαναν χώρα και ευχαριστήριες τελετές (supplicatio) εκπροσώπων των ντόπιων Γαλατικών κοινοτήτων προς τιμήν του Δρούσου. Αναφορά στο θέατρο κάνει ο Ρωμαίος ιστορικός Σουητώνιος, στην καταγραφή των γεγονότων του 39 μ.Χ.

Τον 4ο αιώνα μ. Χ. χτίστηκε το τείχος της πόλης, για την κατασκευή του οποίου χρησιμοποιήθηκαν και πέτρες από το θέατρο. Το ρωμαϊκό θέατρο βρέθηκε εκτός των τειχών και εγκαταλείφθηκε στη φθορά καθώς κάτοικοι συνέχισαν να αφαιρούν πέτρες από το θέατρο για να τις χρησιμοποιήσουν σε άλλες κατασκευές. Παρόλα αυτά τα massive vaults του θεάτρου διασώθηκαν και από τον έκτο αιώνα χρησιμοποιούνταν ως κατακόμβες για ταφές από μοναστήρια της περιοχής. Τελευταία  αναφορά στο θέατρο γίνεται τον 11 αιώνα στο *Passio sancti Albani Martyris Moguntini*. Στα μέσα του 17ου αιώνα κατά την κατασκευή του Κάστρου του Μάιντς, η περιοχή ισοπεδώθηκε και το θέατρο ξεχάστηκε.

Τα θεμέλια της ορχήστρας αποκαλύφθηκαν το 1884 κατά την κατασκευή του σιδηροδρόμου αλλά δεν συνδέθηκαν με το ρωμαϊκό θέατρο και καταστράφηκαν για να τοποθετηθούν οι γραμμές και να κατασκευαστεί η αποβάθρα του νότιου σταθμού. Είκοσι χρόνια αργότερα όταν ανακαλύφθηκαν άλλα ευρήματα αναγνωρίστηκε από τον ιστορικό τέχνης Ernst Neeb ότι επρόκειτο για το ρωμαϊκό θέατρο. Το 1916 έγιναν ανασκαφές στην περιοχή, που επιβεβαίωσαν τη θέση του Neeb αλλά λόγω του Α’ Παγκοσμίου πολέμου δε συνεχίσθηκαν, τα ευρήματα καλύφθηκαν και το ρωμαϊκό θέατρο ξεχάστηκε και πάλι. Τελικά το 1998 ήρθαν στο φως μερικές κολώνες από το θέατρο και από την επόμενη χρονιά ξεκίνησαν συστηματικές ανασκαφές.

## Παραπομπές


Κατηγορία:Ρωμαϊκά αμφιθέατρα και στάδια
Κατηγορία:Κτίρια και κατασκευές στη Γερμανία
Αργυριωδιούχο ρουβίδιο

Το **αργυριωδιούχο ρουβίδιο** ή **ιωδίδιο αργύρου-ρουβιδίου** (αγγλικά: *rubidium silver iodide*) είναι η ανόργανη τριαδική ένωση με εμπειρικό τύπο **[[ρουβίδιο|Rb]][[Άργυρος|Ag]]<sub>4</sub>[[Ιώδιο|I]]<sub>5</sub>**.

Ανακαλύφθηκε κατά τη διάρκεια έρευνας για χημικά που θα είχαν ιδιότητες ιονικής αγωγιμότητας α-φάσης ιωδιούχου αργύρου (AgI) σε θερμοκρασίες κάτω από 146°C.

## Δομή
Η κρυσταλλική δομή του αποτελείται από σύνολα τετραέδρων ιωδίου, που μοιράζονται έδρες διαμέσου των οποίων διαχέονται τα ιόντα αργύρου.

## Παραγωγή
Το αργυριωδιούχο ρουβίδιο παράγεται με σύντηξη ή συνάλεση ιωδιούχου ρουβιδίου (RbI) και ιωδιούχου αργύρου, σε στοιχειομετρικές ποσότητες.

## Ιδιότητες
Η αγωγιμότητά του συμπεριλαμβάνει την κινητικότητα των ιόντων αργύρου (Ag+) μέσα στο κρυσταλλικό πλέγμα του.

Η αναφερόμενη αγωγιμότητα (της ένωσης) είναι 25 S/m.

## Εφαρμογές
Το αργυριωδιούχο ρουβίδιο προτάθηκε γύρω στο 1970 ως στερεός ηλεκτρολύτης για μπαταρίες, και χρησιμοποιήθηκε σε σύνδεση με ηλεκτρόδια αργύρου (Ag) και τριιωδιούχου ρουβιδίου (RbI3).

## Ομώνυμη οικογένεια ενώσεων
Η οικογένεια ενώσεων αργυριωδιούχου ρουβιδίου είναι μια ομάδα ενώσεων ή και στερεών διαλυμάτων που είναι ισοδομικά με το αργυριωδιούχο ρουβίδιο, α-τροποποίησης. Παραδείγματα τέτοιων προχωρημένων υπεριονικών αγωγών με κινητά ιόντα αργύρου ή χαλκού (Cu+) συμπεριλαμβάνουν τις ακόλουθες ενώσεις:   

# Αργυριωδιούχο ρουβίδιο (RbAg4I5).
# Αργυριωδιούχο αμμώνιο (ΝΗ4Ag4I5).
# Αργυριωδιούχο κάλιο (KAg4I5).
# Αργυριωδιούχο καίσιο (CsAg4I5).
# Αργυροβρωμοτετριωδιούχο καίσιο (CsAg4BrI4).
# Αργυροδιβρωμοτριωδιούχο καίσιο (CsAg4Br2I3).
# Αργυροδιιωδοτριβρωμιούχο καίσιο (CsAg4Br3I2).
# Αργυριωδοτετραβρωμιούχο καίσιο (CsAg4Br4I).
# Αργυροβρωμιούχο καίσιο (CsAg4Br5).
# Αργυροδιβρωμοδιιωδοχλωριούχο ρουβίδιο (CsAg4ClBr2I2).
# Χαλκοδιιωδοτριχλωριούχο ρουβίδιο (RbCu4Cl3I2).
# Χαλκιωδιούχο κάλιο (KCu4I5).

## Παρατηρήσεις, υποσημειώσεις και αναφορές


Κατηγορία:Αλογονίδια
Κατηγορία:Ενώσεις ιωδίου
Κατηγορία:Ενώσεις αργύρου
Κατηγορία:Αλκάλια
Adobe Acrobat

Το **Adobe Acrobat** DC είναι μία οικογένεια προγραμμάτων και υπηρεσιών Web που αναπτύχθηκε από την Adobe Inc. για να προβάλονται, να δημιουργούνται, να χειρίζονται, να εκτυπώνονται και να διαχειρίζονται αρχεία σε μορφή Portable Document Format (PDF).

Η οικογένεια περιλαμβάνει το Acrobat Reader (πρώην Reader), το Acrobat (πρώην Exchange) και το Acrobat.com. Το Acrobat Reader είναι διαθέσιμο για διάφορες πλατφόρμες για υπολογιστές και κινητά και είναι δωρεάν λογισμικό. Υποστηρίζει προβολή και εκτύπωση αρχείων PDF. Επιπλέον, οι υπηρεσίες "Premium" είναι διαθέσιμες για τον αναγνώστη με συνδρομητική πληρωμή. Το εμπορικό ιδιόκτητο Acrobat, διαθέσιμο μόνο για Microsoft Windows και MacOS , μπορεί να δημιουργεί, να επεξεργάζεται, να μετατρέπει, να υπογράφει ψηφιακά, να κρυπτογραφεί, να εξάγει και να δημοσιεύει αρχεία PDF. Το Acrobat.com συμπληρώνει την οικογένεια με μια ποικιλία διαχείρισης εταιρικού περιεχομένου και υπηρεσίες φιλοξενίας αρχείων.

## Γλώσσες
Το Adobe Reader είναι διαθέσιμο στις ακόλουθες γλώσσες: Αραβικά, Κινέζικα Απλοποιημένα, Κινέζικα Παραδοσιακά, Τσέχικα, Δανικά, Ολλανδικά, Αγγλικά, Φινλανδικά, Γαλλικά, Γερμανικά, Εβραϊκά, Ουγγρικά, Ιταλικά, Ιαπωνικά, Κορεάτικα, Ρωσικά, Ισπανικά, Σουηδικά, Τουρκικά και Ουκρανικά. Μέχρι την έκδοση 10.1.4 το Adobe Acrobat Reader ήταν διαθέσιμο στα ελληνικά. Από την έκδοση 11 η ελληνική γλώσσα δεν είναι διαθέσιμη.
[καθόλου|μικρογραφία|300x300εσ|Το Adobe Reader 8 στα [Windows XP]]

## Παραπομπές


Κατηγορία:Λογισμικό
Κατηγορία:Ελεύθερο λογισμικό
Κατηγορία:Adobe
Χάρολντ Χαμ

Ο **Χάρολντ Γκλεν Χαμ** (γεννημένος 11 Δεκεμβρίου του 1945) είναι Αμερικανός επιχειρηματίας που δραστηριοποιείται στις επιχειρήσεις πετρελαίου και φυσικού αερίου. Τον Ιανουάριο του 2018, η περιουσία του Χαμ υπολογίστηκε σε 14,2 δισεκατομμύρια δολάρια, καθιστώντας τον τον 79ο πλουσιότερο άνθρωπο στις Ηνωμένες Πολιτείες. Η περιουσία του Χαμ ανήλθε στα 18,7 δισεκατομμύρια δολάρια το Σεπτέμβριο του 2014, αλλά μειώθηκε κατά 9,3 δισεκατομμύρια δολάρια μέχρι το 2015. Το 2012, ο υποψήφιος για προεδρία Μιτ Ρόμνεϊ είχε τον Χαμ ως σύμβουλό σε θέματα ενέργειας και στη συνέχεια ο Χαμ είχε ουσιαστική οικονομική και συμβουλευτική συμβολή στην προεκλογική προσπάθεια.

## Καριέρα
Ο Χαμ είναι βασικός παράγοντας τις εταιρίας *Hiland Partners* και τις *Hiland Holdings* καθώς και τις εταιρείας *Continental Resources*, την τέταρτη μεγαλύτερη δημόσια εταιρεία της Οκλαχόμα. Η *Continental Resources* μετακόμισε από το Ένιντ της Οκλαχόμα, στην Οκλαχόμα Σίτι το 2012. Ο Χαμ μπήκε στο Hall of Fame της Οκλαχόμα το 2011.

Ο Χαμ εργάστηκε σε βενζινάδικο και σε συνεργείο συνεργείο αυτοκινήτων. Στην ηλικία των 21 ίδρυσε τη δική του εταιρεία, την *Continental Resources*, μια εταιρεία που αρχικά ονομαζόταν *Shelly Dean Oil Company*  . O Χαμ και η *Continental Resources* πρωτοστάτησαν στην εξόρυξη πετρελαίου στη Μοντάνα και στη Βόρεια Ντακότα χρησιμοποιώντας τόσο οριζόντια διάτρητα φρεάτια όσο και υδραυλικές ρωγμές. Έγινε δισεκατομμυριούχος και η *Continental Resources* έγινε από τους πιο σημαντικούς παραγωγούς πετρελαίου. 

Ο Χαμ έγινε εξώφυλλο του περιοδικού Forbes τον Μάιο του 2014 με με τίτλο «*Harold Hamm: The Billionaire Oilman Fueling America's Recovery» (σε ελεύθερη μετάφραση «*Χάρολντ Χαμ: Ο δισεκατομμυριούχος άνθρωπος του πετρελαίου  που τροφοδοτεί την ανάκαμψη της Αμερικής)».

## Προσωπική ζωή
Ο Χαμ χώρισε την πρώτη σύζυγό του, Τζούντιθ Αν, το 1987 με την οποία είχαν αποκτήσει μαζί τρία παιδιά. Τον Απρίλιο του 1988, ο Χαμ παντρεύτηκε την δικηγόρο Σου Αν Χαμ με την οποία απέκτησε δύο κόρες, τη Τζέιν και τη Χίλαρι. Η Σου υπέγραψε διαζύγιο στις 19 Μαΐου 2012, επίσης, ο Χάρολντ είπε ότι ουσιαστικά βρισκόταν σε διάσταση με την Σου πολύ νωρίτερα, το 2005. Το 2015 η Σου ζήτησε και κέρδισε διατροφή με δικαστική απόφαση, η οποία υποχρέωνε τον Χάρολντ να της δώσει περίπου 975 εκ. δολάρια.

Ο Χαμ ζει στην Οκλαχόμα Σίτι άλλα έχει δηλώσει ότι έχει και άλλα σπίτια σε άλλες περιοχές.

## Παραπομπές


Κατηγορία:Αμερικανοί επιχειρηματίες
Κατηγορία:Αμερικανοί δισεκατομμυριούχοι
Κρατιδιακές εκλογές της Έσσης (2008)

**Κρατιδιακές εκλογές διεξήχθησαν στην [[Έσση]]** στις 27 Ιανουαρίου του 2008 και το κυβερνών CDU (Χριστιανοδημοκρατική Ένωση) σχεδόν ισοφάρισε με τους Σοσιαλδημοκράτες SPD , με αρχηγό την Αντρέα Υψηλάντη. Ρυθμιστικό ρόλο αναμενόταν να διαδραματίσουν τα τρίτα κόμματα αναφορικά με το σχηματισμό κυβέρνησης συνασπισμού.

Οι εκλογές ήταν οι πρώτες στις οποίες έλαβε μέρος το Κόμμα των Πειρατών (*Piratenpartei*).

## Αναλυτικά Αποτελέσματα των εκλογών του 2008

## Παραπομπές


2008
Εσση
Άλμπερτ Μπράιαν

Ο **Άλμπερτ Μπράιαν ο νεότερος** είναι Αμερικανός πολιτικός, ο οποίος είναι ο 9ος και σημερινός Κυβερνήτης των Αμερικανικών Παρθένων Νήσων από τον Ιανουάριο του 2019.  Επανεξελέγη στις εκλογές του 2022.  Μέλος του Δημοκρατικού Κόμματος των Παρθένων Νήσων, υπήρξε προηγουμένως επίτροπος του υπουργείου Εργασίας των Παρθένων Νήσων.   

Κέρδισε τις προκριματικές εκλογές που έγιναν στις 4 Αυγούστου 2018 για το χρίσμα του Δημοκρατικού Κόμματος, συγκεντρώνοντας το 39,23% των ψήφων επικρατώντας του Άλισον Άλι Πέτρους (33,67%) και του Έιντζελ Ε. Ντόσον του νεότερου (26,68%). 

Στις 20 Νοεμβρίου 2018 ο Μπράιαν νίκησε τον τότε κυβερνήτη Κένεθ Μαπ και εξελέγη Κυβερνήτης των Παρθένων Νήσων, λαμβάνοντας το 55,04% των ψήφων.  Ορκίστηκε στις 7 Ιανουαρίου 2019. 

## Εκλογή κυβερνήτη 2022
Ο Μπράιαν ξεκίνησε την εκστρατεία για την επανεκλογή του στις 11 Μαΐου 2022. Στις προκριματικές εκλογές στις 6 Αυγούστου, ο Μπράιαν κέρδισε τον Κεντ Μπερνίερ τον πρεσβύτερο με ποσοστό 65,04% των ψήφων. Στις γενικές εκλογές στις 8 Νοεμβρίου επικράτησε του γερουσιαστή Κερτ Βίαλετ και δύο άλλων υποψηφίων, λαμβάνοντας το 56% των ψήφων.

## Προσωπική ζωή
Ο Μπράιαν παντρεύτηκε ττην Γιολάντα Καμποντεβίλα από το νησί Σαιντ Κρουά το 1998.  Αυτός και η σύζυγός του έχουν δύο κόρες, την Αλίγια και τη Σουμάγια. 

## Παραπομπές


## Εξωτερικοί σύνδεσμοι
* 

Κατηγορία:Κυβερνήτες των Αμερικανικών Παρθένων Νήσων
Κατηγορία:Ηγέτες εν ενεργεία
Ντουαμουτέφ

Ο **Ντουαμουτέφ** ήταν, στην αρχαία αιγυπτιακή θρησκεία, ένας από τους Τέσσερεις Υιούς του Ώρου και προστάτης θεός των κανωπικών αγγείων. Συνήθως λέγεται ότι είναι ο γιος του θεού *Ώρου του Πρεσβύτερου*. Ένας άλλος μύθος περιγράφει τον Ντουαμουτέφ και τους αδελφούς του ως γιους του Όσιρι. Σύμφωνα με αυτή την αναφορά, γεννήθηκαν από ένα κρίνο που βγήκε από τον αρχέγονο ωκεανό.

## Ετυμολογία
Το όνομα Ντουαμουτέφ σημαίνει «Αυτός που λατρεύει τη μητέρα του». Στον πόλεμο, η συχνότερη αιτία θανάτου ήταν από τραυματισμούς στον κορμό και το στομάχι. Η θεότητα που προστάτευε αυτό το όργανο συνδεόταν με τον θάνατο από τον πόλεμο και απέκτησε το όνομα Ντουαμουτέφ, που σημαίνει «λατρεύει τη μητέρα πατρίδα του».

## Απεικόνιση
[thumb|Πώμα ενός [Κανωπικό αγγείο|κανωπικού αγγείου της εικοστής έκτης δυναστείας της Αιγύπτου που απεικονίζει τον Ντουαμουτέφ, εκτεθειμένο στο Μουσείο Τέχνης και Ιστορίας στη Γενεύη.]]
Ο Ντουαμουτέφ αναπαρίστατο αρχικά ως άνδρας τυλιγμένος με επιδέσμους μούμιας. Από το Νέο Βασίλειο και μετά, εμφανίζεται με το κεφάλι ενός τσακαλιού.

Ο Ντουαμουτέφ απεικονιζόταν συνήθως στα φέρετρα και ως το πώμα των κανωπικών αγγείων. Πολλές εικόνες της *Κρίσης των Νεκρών* τον δείχνουν μαζί με τους αδελφούς του μπροστά από τον Όσιρι σε ένα μικρό κρίνο.

## Ως προστάτης θεός των κανωπικών αγγείων
Μαζί με τους τρεις άλλους γιους του Ώρου, Ιμσέτ, Χαπί και Κεμπεχσενούφ, ο Ντουαμουτέφ προστάτευε τα μουμιοποιημένα εσωτερικά όργανα. Ο στόχος του ήταν να προστατεύει το στομάχι. Ο προστάτης του είναι η θεά Νηίθ.

## Δείτε επίσης
*Τέσσερεις γιοι του Ώρου

## Παραπομπές


Κατηγορία:Αιγύπτιοι θεοί
Κρατιδιακές εκλογές της Έσσης (2013)

**Κρατιδιακές εκλογές διεξήχθησαν στην [[Έσση]]** στις 22 Σεπτεμβρίου 2013.   Οι Χριστιανοδημοκράτες (CDU) κέρδισαν το 38,3% των ψήφων, οι Σοσιαλδημοκράτες (SPD) το 30,7% και κατάφεραν επίσης να κερδίσουν έδρες οι Πράσινοι, το κόμμα Η Αριστερά (Die Linke) και το κόμμα των Φιλελεύθερων (FDP). Εκτός κοινοβουλίου έμεινε το αντιμεταναστευτικό κόμμα Εναλλακτική για τη Γερμανία (AfD) με ποσοστό κάτω του 5%.

## Αποτελέσματα
**Landtag, 22 Σεπτεμβρίου 2013**
|-
!style="background-color:#E9E9E9" align=left colspan="2" rowspan="2" width=400 |Κόμμα
!style="background-color:#E9E9E9" align=center colspan="3" |Ψήφοι
!style="background-color:#E9E9E9" align=center colspan="3" |Έδρες
|-
!style="background-color:#E9E9E9" align=right width=60|Ψήφοι
!style="background-color:#E9E9E9" align=right width=40|%
!style="background-color:#E9E9E9" align=right width=50|+/–
!style="background-color:#E9E9E9" align=right width=30|Έδρες
!style="background-color:#E9E9E9" align=right width=30|+/–
|-
 *Christlich Demokratische Union Deutschlands - CDU*|| 1.198.889 || 38,3 || 1,1 || 47 || 1 
|-
 *Sozialdemokratische Partei Deutschlands* - SPD|| 961.311 || 30,7 || 7,0 || 37 || 8 
|-
 *Bündnis 90/Die Grünen*|| 348.371 || 11,1 || 2,6 || 14 || 3 
|-
 *Die Linke*|| 161.389 || 5,2 || 0,2 || 6 || 
|-
 *Freie Demokratische Partei* – FDP|| 157.354 || 5,0 || 11,2 || 6 || 14 
|-
| bgcolor="white"| || align=left |Λοιπά κόμματα|| 301.358 || 9,7 || 7,3 || 0 || 
|- style="background-color:#E9E9E9"
| align="right" colspan="2" | **Έγκυρα**
|  **3.128.672**
|  **97,3**
|  0,2
| colspan=2|
|- style="background-color:#E9E9E9"
| align="right" colspan="2" | Άκυρα
| 85.504
|  2,7
| 0,2
| colspan=2|
|- style="background-color:#E9E9E9"
| align="right" colspan="2" | **Σύνολα και συμμετοχή**
| **3.214.176**
| **73,2**
| 12,2
| 110
| 8
|- style="background-color:#BAB9B9"
| colspan="2" | **Εκλογικό σώμα**
| **4.392.536**
| **100,00**
| **&ndash;**
| colspan=2|
|-
| colspan=11 align=left | Πηγή: Hessischer Landeswahlleiter
|}

## Παραπομπές


2013
Εσση
Αμπελώνας (αποσαφήνιση)

Με την ονομασία **Αμπελώνας** ή **Αμπελών** αναφέρονται οι παρακάτω οικισμοί της Ελλάδας:

* Αμπελώνας Ηλείας
* Αμπελώνας Θεσπρωτίας
* Αμπελώνας Καρδίτσας
* Αμπελώνας Λάρισας

Κατηγορία:Αποσαφηνίσεις ελληνικών τοπωνυμίων
Ναός του Καίσαρα

Ο **Ναός του θεϊκού Ιουλίου**, δηλ. του **Καίσαρα** (λατιν. *Templum Divi Iulii*) που αναφέρεται και ως ναός ή ιερό (delubrum) ή ηρώο του αποθεωμένου Ιουλίου Καίσαρα ή του Κομήτη του Καίσαρα, είναι ένα αρχαίο κτήριο στη Ρωμαϊκή Αγορά, στη Ρώμη της Ιταλίας· στα ανατολικά συνορεύει με τη Ρέγκια και νοτιοανατολικά με τον Ναό της Εστίας.

## Ιστρία
Ο ναός ξεκίνησε από τον Αύγουστο το 42 π.Χ., έπειτα από τη θεοποίηση του Ιουλίου Καίσαρα, που έγινε μεταθανάτια. Ο Αύγουστος ήταν ανιψιός και υιοθετημένος γιος του Καίσαρα. Ο ναός έγινε με πρόναο 6 Χ 2 κιόνων· δεν γνωρίζουμε τι ρυθμού ήταν οι κίονες. Ο Αύγουστος τον αφιέρωσε στις 18 Αυγούστου 29 π.Χ., έπειτα από τη ναυμαχία στο Άκτιο. Βρίσκεται στα ανατολικά της Αγοράς και βόρεια συνορεύει με την Αιμιλία Βασιλική, νότια με την Ιερά Οδό, τον Ναό του Κάστορα και του Πολυδεύκη και την Αψίδα του Αυγούστου. Κτίστηκε στη θέση, όπου έγινε η καύση του Ιουλίου· στην τελετή ο Μάρκος Αντώνιος διάβασε δυνατά τη διαθήκη του Καίσαρα.

Ο Καίσαρας ήταν ο πρώτος κάτοικος της Ρώμης, που θεοποιήθηκε και τιμήθηκε με ναό. Εκτός από τους τρεις μεγάλους ιερείς (flamen maior) που υπήρχαν, ένας για κάθε θεό, προστέθηκε και ένας τέταρτος αφιερωμένος σε αυτόν το 44 π.Χ. και ο Μάρκος Αντώνιος ήταν ο πρώτος, που υπηρέτησε ως ιερέας του θεϊκού Ιουλίου (flamen divi Iulii), δηλ. της λατρείας του Καίσαρα.

Η υψηλή κρηπίδα, που επάνω της κτίστηκε ο ναός χρησίμευσε ως ρόστρα (rostra ad divi Iuli), δηλ. βήμα αγόρευσης και όπως και τα ρόστρα της απέναντι, δυτικής μεριάς της Αγοράς, έτσι και εδώ διακοσμήθηκε με τις πλώρες (έμβολα) πλοίων, που καταλήφθηκαν στη ναυμαχία του Ακτίου.

Ο ναός του Καίσαρα ήταν ο μόνος, που ήταν εξ' ολοκλήρου αφιερωμένος στη λατρεία ενός κομήτη (αστέρα). Αυτός εμφανίστηκε λίγο καιρό μετά τη δολοφονία του Καίσαρα το 44 π.Χ. και θεωρήθηκε, ότι ήταν η ψυχή του θεϊκού Ιουλίου και το σύμβολο της "αναγέννησης" του Αυγούστου ως μοναδικού ηγέτη στη Ρώμη και Αυτοκράτορα. Στον Ελληνικό και τον Ρωμαϊκό πολιτισμό η λέξη κομήτης είναι επίθετο και αναφέρεται στην κόμη (ουρά) του αστεριού. Κομήτης αστήρ σημαίνει άστρο με μακριά μαλλιά και αναπαρίσταται σε νομίσματα και μνημεία. Στο παρακάτω απόσπασμα ο Πλίνος, μιλά για τον κομήτη, τον Αύγουστο και τον Καίσαρα που τον υιοθέτησε και την ερμηνεία του κομήτη: "Το μόνο μέρος σε όλο τον κόσμο όπου ο κομήτης είναι αντικείμενο λατρείας είναι ένας ναός στη Ρώμη. Η πρόσφατη Μεγαλειότητα ο Αύγουστος θεωρεί τον κομήτη πολύ φιλικό γι' αυτόν, καθώς εμφανίστηκε όχι αργά μετά τον θάνατο του πατέρα του Καίσαρα. Ο κόσμος πιστεύει, ότι το άστρο αυτό δηλώνει την ψυχή του Καίσαρα, που έγινε δεκτή μεταξύ των πνευμάτων των αθανάτων θεών".

## Παραπομπές


## Πηγές
* Pliny the Elder, Naturalis Historia, 2.93–94
* C. Hülsen, Bretschneider und Regenberg, 1904; J. W. Stamper, Cambridge University Press, 2005; B. Frischer, D. Favro and D. Abernathy, University of California Los Angeles, 2005

Καισαρα
Βακχό

**Η Βακχό (Växjö)** είναι πόλη και έδρα του Δήμου της, στην κομητεία Κρόνομπεργκ (Kronoberg) της Σουηδίας.  Είχε 66.275 κατοίκους (2016).  Είναι το διοικητικό, πολιτιστικό και βιομηχανικό κέντρο της κομητείας Κρόνομπεργκ (Kronoberg) και η επισκοπική έδρα της μητρόπολης της Βακχό .  Η πόλη είναι η έδρα του Πανεπιστημίου Λινναίος .

## Ετυμολογία
Το όνομα της πόλης προέρχεται από τις λέξεις "väg" (οδός) και "sjö" (λίμνη), που σημαίνει ο δρόμος πάνω από την κατεψυγμένη λίμνη Βακχό την οποία οι αγρότες χρησιμοποίησαν το χειμώνα για να φτάσουν στην λαϊκή αγορά που αργότερα έγινε η πόλη. 

### Πληθυσμός ανά δημοτικές περιφέρειες

* Teleborg: 12.834 
* Hovshaga: 9.541 
* Hov: 8,020 
* Araby: 6,520 
* Norr: 4,518 
* Väster: 4,829 
* Öster: 4,489 
* Söder: 3,694 
* Sandsbro: 3,090 
* Högstorp: 2,710 
* Öjaby: 2,213 
* Centrum: 2,086 
* Räppe: 1,260 
* Kronoberg / Evedal: 279 
* Regementstaden: 88 
* Västra mark: 69 
* Norremark: 29 

### Η πιο πράσινη πόλη στην Ευρώπη
Η Βακχό αυτονομάζεται "η πιο πράσινη πόλη στην Ευρώπη" από το 2007.   Το βασίζει σε μια μακρά ιστορία δέσμευσης σε περιβαλλοντικά ζητήματα και φιλόδοξους στόχους για ένα πράσινο μέλλον.  Είναι ένα όραμα που είναι κοινό με τους πολίτες και τις τοπικές επιχειρήσεις. 

Το 2017, η Βακχό απονεμήθηκε το Ευρωπαϊκό Βραβείο Πράσινου Φύλλου 2018 από την Ευρωπαϊκή Επιτροπή .  Το βραβείο απονέμεται σε πόλεις με λιγότερους από 100.000 κατοίκους που παρουσιάζουν καλά αποτελέσματα και φιλοδοξίες και δεσμεύονται να δημιουργήσουν πράσινη ανάπτυξη.

## Παραπομπές


Κατηγορία:Πόλεις της Σουηδίας
Δήμος Καρμπίντσι

Ο **Δήμος Καρμπίντσι** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Καρμπίντσι ονομάζεται επίσης το χωριό στο οποία βρίσκεται η έδρα του Δήμου Καρμπίντσι.

## Γεωγραφία
Ο δήμος συνορεύει στα βόρεια και ανατολικά με τον Δήμο Πρόμπιστιπ, Δήμο Τσεσίνοβο-Ομπλέσοβο και με τον Δήμο Ζρνόβτσι και στα δυτικά και νότια με τον Δήμο Ράντοβις και τον Δήμο Στιπ.

## Παραπομπές

## Εξωτερικοί σύνδεσμοι
* 

Κατηγορία:Δήμοι της Βόρειας Μακεδονίας

Κατηγορία:Ανατολική Στατιστική Περιφέρεια (Βόρεια Μακεδονία)
Αστρίτσα Καρδίτσας

Η **Αστρίτσα**, είναι πεδινό χωριό της Καρδίτσας σε υψόμετρο 94 μέτρων.

## Γεωγραφικά στοιχεία - αξιοθέατα
Η Αστρίτσα βρίσκεται στα βορειοανατολικά του νομού, ανάμεσα στους ποταμούς Ενιπέα (Α.) και Σοφαδίτη (Δ.). Προς τα Δ.-ΒΔ. είναι ο Παλαμάς σε απόσταση 7 χιλιομέτρων ενώ ΝΔ. η Καρδίτσα στα 23 χιλιόμετρα. Αξιοθέατα της περιοχής θεωρούνται:
* ο ιερός ναός Κοιμήσης της Θεοτόκου, ο οποίος είναι πέτρινος, μονόχωρος ναός, με ημικυκλική κόγχη στην ανατολική πλευρά και χρονολογείται στα 1740. Από το 2002 έχει κηρυχθεί ως ιστορικό διατηρητέο μνημείο.
* το κονάκι - τσιφλικόσπιτο "KOEN" που βρίσκεται στο κέντρο του χωριού. Από το 1995 έχει κηρυχθεί ως ιστορικό διατηρητέο μνημείο γιατί *"αποτελεί χαρακτηριστικό δείγμα αρχιτεκτονικής, όπως αυτή διαμορφώθηκε στο τέλος του περασμένου αιώνα στην περιοχή αυτή και είναι σημαντικό για τη μελέτη της Ιστορίας της αρχιτεκτονικής. Επίσης αποτελεί σημείο αναφοράς για τους κατοίκους της περιοχής, αφού συνδέεται άμεσα με τους αγώνες των [[Κολίγος|κολίγων]] εναντίον των τσιφλικάδων της Θεσσαλίας"*
* τα γεφύρια Αστρίτσας και Ματαράγκας. Από το 1999 έχουν κηρυχθεί ως ιστορικά διατηρητέα μνημεία που χρειάζονται ειδική κρατική προστασία γιατί *"αποτελούν αξιόλογα και αντιπροσωπευτικά δείγματα γεφυροποιίας και οδομηχανικής του περασμένου αιώνα, σημαντικά για τη μελέτη της ιστορίας της αρχιτεκτονικής"*.

## Ονομασία - διοικητικά στοιχεία
Την περίοδο της τουρκοκρατίας ονομαζόταν *Μπουλή* και το 1883 αναφέρεται επίσημα στο ΦΕΚ 126Α-02/04/1883 με το όνομα αυτό να προσαρτάται στον τότε δήμο Φύλλου που ανήκε στο νομό Τρικκάλων. Μετονομάστηκε σε Αστρίτσα το 1928 με το ΦΕΚ 81Α - 14/05/1928. Σύμφωνα με το σχέδιο Καλλικράτης αποτελεί την τοπική κοινότητα Αστρίτσης που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 116 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 10,029 χμ² (2011).

## Πληθυσμός

## Εξωτερικοί σύνδεσμοι
* Αστρίτσα - Αξιοθέατα: Το κονάκι Κοέν από τον ιστότοπο https://web.archive.org/web/20190417113036/http://www.520greeks.com/
* Γεφύρι Της Αστρίτσας από τον ιστότοπο Πέτρινα γεφύρια της Ελλάδας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Απομάχων Νέας Φιλαδέλφειας

Η **Απομάχων** είναι συνοικία του Δήμου της Νέας Φιλαδέλφειας - Νέας Χαλκηδόνας, στην Αττική, στα σύνορα με τον Δήμο Αχαρνών.

## Παραπομπές


Κατηγορία:Συνοικίες και περιοχές Αθήνας
Στρατιά Μικράς Ασίας

Η **Στρατιά Μικράς Ασίας** ή **Ελληνικό Εκστρατευτικό Σώμα**, ήταν στρατιωτικός σχηματισμός ο οποίος επιχείρησε στα εδάφη της Μικράς Ασίας της πρώην Οθωμανικής Αυτοκρατορίας κατά τη διάρκεια της Μικρασιατικής Εκστρατείας από το Μάιο του 1919 έως και τις αρχές Σεπτεμβρίου του 1922, όταν και ο τελευταίος μάχιμος Έλληνας ένστολος εγκατέλειψε την Τουρκία, μετά τη Μικρασιατική Καταστροφή.

Τη Στρατιά αποτελούσαν συνολικά, 12 Μεραρχίες Πεζικού και μία Μεραρχία Ιππικού και την εποχή της μεγαλύτερης στελέχωσής της (Ιούνιος 1921) έφτασε να αποτελείται από 220.000 άνδρες, συμπεριλαμβανομένων των βοηθητικών, μη μάχιμων τμημάτων.

Συνολικά ο Ελληνικός στρστός της περιόδου αποτελείτο από 17 Μεραρχίες Πεζικού, την Μεραρχία Ιππηκού και 7 Ανεξάρτητα Συντάγατα εκ των οποίων τα 4 ήταν τα Συντάγματα Εμπέδων στην Παλαιά Ελλαδα, με το σύνολο του στρατού να φτάνει τις 280.000. Η Στρατιά εξάντλησε το ανώτατο όριο της εδαφικής της επέκτασης τον Αύγουστο του ίδιου έτους, όταν μετά τις νίκες τον Ιούλιο του 1921 στη Μάχη της Κιουτάχειας και στη Μάχη του Εσκί Σεχίρ τμήματά της έφτασαν στις πύλες της Άγκυρας, κατά τη Μάχη του Σαγγάριου.

Η Στρατιά αναλύονταν σε τρία Σώματα Στρατού (Σ.Σ.) και στο Σώμα Στρατού Σμύρνης. Αρχιστράτηγοί της ήσαν, κατά σειρά, οι Λεωνίδας Παρασκευόπουλος, Αναστάσιος Παπούλας, Γεώργιος Χατζανέστης και Γεώργιος Πολυμενάκος, ενώ τελευταίοι διοικητές των Σ.Σ. οι Νικόλαος Τρικούπης (Α' Σ.Σ.) ο οποίος, μάλιστα, αιχμαλωτίσθηκε από τους Τούρκους μετά τη Μάχη του Αλή Βεράν, Κωνσταντίνος Νίδερ (Β΄Σ.Σ.), Πέτρος Σουμίλας (Γ' Σ.Σ., 1861-1955) και Κωνσταντίνος Πετμεζάς (Σ.Σ. Σμύρνης).

Οι δομή της στην ακμή της, το 1921-1922 ήταν:
----

## Στρατιά Μικράς Ασίας (Σύνολο 220.000)

## Α Σώμα Στρατού (Νικόλαος Τρικούπης)

* I Μεραρχία
* IV Μεραρχία
* V Μεραρχία
* XII Μεραρχία

----

## Β Σώμα Στρατού (Πρίγκιπας Ανδρέας)

* II Μεραρχία
* VII Μεραρχία
* IX Μεραρχία
* XIII Μεραρχία

----

## Γ Σώμα Στρατού (Πέτρος Σουμίλας)

* III Μεραρχία
* X Μεραρχία
* XI Μεραρχία
 
----

## Υπό άμεση δοιήκηση Στρατιάς

* Ανεξάρτητη Μεραρχία
* Μεραρχία Ιππικού
* Σύνταγμα Βαρέως Πυροβολικού
* 5/42 Σύνταγμα Ευζώνων

----

## Ελληνικες Δυναμεις που παρέμειναν στην Μητροπολιτική Ελλάδα

**Δ Σώμα Στρατού (Θράκη)**

* VI Μεραρχία
* XIV Μεραρχία
* Ά Μεραρχία (Μεραρχία Αδριανουπόλεως), αρχικά ελλειπής μέχρι τον Ιούνιο του 1922 όπου ενυσχήθηκε με 3 συντάγματα από την Μικρά Ασία.
* 41ο Σύνταγμα
(Συνόλο 36.000)

**Ε Σώμα Στρατού (Ήπειρος)**

* VIII Μεραρχία
* 15ο Σύνταγμα
(Συνόλο15.000)

**Ζώνη Εσσωτερικού**

* 4 Συντάγματα Εμπέδων
(Συνόλο 9.000)

## Παραπομπές


## Πηγές
* Μνήμες -Αλησμόνητες πατρίδες. Ανακτήθηκε στις 20/2/2019

Ασιας Μικρας Κατοχης Στρατια
Κατηγορία:Μικρασιατική Εκστρατεία
Αλεξάντρ Κολτσάκ

Ο **Αλεξάντρ Κολτσάκ** (**Alexander Vasilyevick Kolchak KB**, ρωσικά: **Алекса́ндр Васи́льевич Колча́к**, Αγία Πετρούπολη, Ρωσική Αυτοκρατορία, 4 Νοεμβρίου 1874 – Ιρκούτσκ, ΕΣΣΔ, 7 Φεβρουαρίου 1920) ήταν ναύαρχος του Αυτοκρατορικού Ναυτικού της Τσαρικής Ρωσίας. Πολέμησε στο Ρωσο-Ιαπωνικό πόλεμο του 1905 και στον Α΄ Παγκόσμιο πόλεμο, ενώ κατά τη διάρκεια του Ρωσικού εμφύλιου πολέμου ίδρυσε ένα αντικομμουνιστικό καθεστώς στη Σιβηρία, αναδεικνυόμενος σαν ανώτατος αρχηγός των χερσαίων και θαλάσσιων δυνάμεων των «λευκών», από το 1918 έως το 1920. Η κυβέρνησή του είχε έδρα το Ουμσκ, στην νοτιοδυτική Σιβηρία. Επί μία διετία ό Κολτσάκ ήταν ο διεθνώς αναγνωρισμένος επικεφαλής του κράτους. Εντούτοις, η προσπάθειά του να ενώσει τις δυνάμεις των «Λευκών», απέτυχε. Επίσης ο Κόλτσακ αρνήθηκε να παραχωρήσει αυτονομία σε διάφορες εθνικές μειονότητες της αυτοκρατορίας, ενώ δεν επιθυμούσε συνεργασία με αριστεριστές που αντιτίθονταν στους Μπολσεβίκους και βασίστηκε σε εξωτερική βοήθεια, γεγονός που έδωσε την ευκαιρία στους τελευταίους να τον χαρακτηρίσουν ως υποχείριο των Δυτικών Δυνάμεων. Καθώς η επιρροή του σταδιακά έφθινε, προδόθηκε, συνελήφθη από την Τσεχοσλοβακική Λεγεώνα και παραδόθηκε στους αντιπάλους του, οι οποίοι και τον εκτέλεσαν.

## Παραπομπές


Κατηγορία:Ρώσοι ναύαρχοι
Λεύκη Καρδίτσας

*Για οικισμούς με το ίδιο όνομα δείτε: [[Λεύκη (αποσαφήνιση)]]*

Η **Λεύκη**, είναι πεδινό χωριό της Θεσσαλίας στην Καρδίτσα σε υψόμετρο 108 μέτρων.

## Γεωγραφικά στοιχεία - αξιοθέατα
Η Λεύκη βρίσκεται στα ανατολικά του νομού, στα όρια με το νομό Λάρισας. Το χωριό είναι κτισμένο στα δυτικά του ποταμού  Ενιπέα, ανάμεσα στα χωριά Ορφανά (ΒΔ.), Υπέρεια (Α.) και Πασχαλίτσα (ΝΔ.). Δυτικά του περνάει η σιδηροδρομική γραμμή Αθήνας - Θεσσαλονίκης. Απέχει 18 χλμ. ΝΑ. του Παλαμά, 35 χλμ. Α. της Καρδίτσας και 42 χλμ. ΝΔ. της Λάρισας. 

Αξιοθέατο θεωρείται η εκκλησία του Αγίου Γεωργίου. Πρόκειται για τρίκλιτη βασιλική με υπερυψωμένο φωταγωγό και προστώο κατά μήκος της βόρειας πλευράς του, ενώ στη δυτική του πλευρά υπάρχει ευρύχωρος νάρθηκας. Το εσωτερικό του είναι διακοσμημένο με τοιχογραφίες σε δύο στρώματα, το πρώτο των μέσων του 18ου αι. και το δεύτερο του 19ου αι. Το τέμπλο είναι ξυλόγλυπτο και επιχρυσωμένο και χρονολογείται στα 1759.

## Ονομασία - διοικητικά στοιχεία
Την περίοδο της τουρκοκρατίας ονομαζόταν *Χαμεκλή* ενώ το 1883 αναφέρεται επίσημα στο ΦΕΚ 126Α-02/04/1883 με το όνομα *Λασποχώρι* να προσαρτάται στον τότε δήμο Φύλλου που ανήκε στο νομό Τρικκάλων. Μετονομάστηκε σε Λεύκη το 1968. Σύμφωνα με το σχέδιο Καλλικράτης αποτελεί την τοπική κοινότητα Λεύκης που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 252 κατοίκους.

## Εξωτερικοί σύνδεσμοι
*Λεύκη Καρδίτσας - Αφιέρωμα στο https://www.youtube.com

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Πεντοξείδιο του αρσενικού

Το **πεντοξείδιο του αρσενικού** είναι η ανόργανη χημική ένωση με τον μοριακό χημικό τύπο **As<sub>2</sub>O<sub>5</sub>**, ένα από τα οξείδια του αρσενικού. Ως ουσία, είναι υαλώδες λευκό υγροσκοπικό στερεό. Είναι σχετικώς ασταθής ένωση, σε συμφωνία με τη σπανιότητα της καταστάσεως οξειδώσεως As(V). Σταθερότερο και πολύ σημαντικότερο εμπορικά είναι το τριοξείδιο του αρσενικού (As2O3). Καθώς συμβαίνει με όλες τις ενώσεις του αρσενικού, το πεντοξείδιο του αρσενικού είναι πολύ τοξικό και έτσι έχει περιορισμένες χρήσεις.

## Δομή
Η δομή του μορίου αποτελείται από τετραεδρικά {AsO4} και οκταεδρικά {AsO6} κέντρα, συνδεόμενα με κοινές γωνίες. Η δομή αυτή διαφέρει από εκείνη του αντίστοιχου πεντοξειδίου του φωσφόρου. Ως αποτέλεσμα, αν και υπάρχει το στερεό διάλυμα με αυτό το οξείδιο, προχωρεί μόνο μέχρι το ισομοριακό σημείο, στο οποίο ο φωσφόρος έχει αντικαταστήσει το αρσενικό σε όλες τις τετραεδρικές θέσεις του. Παρόμοια, το πεντοξείδιο του αρσενικού μπορεί να διαλυθεί μέχρι ισομοριακού σημείου με το πεντοξείδιο του αντιμονίου, καθώς τα άτομα του αντιμονίου αντικαθιστούν εκείνα του αρσενικού μόνο στις οκταεδρικές θέσεις τους.

## Σύνθεση
### Ιστορία
Ο Παράκελσος ανεκάλυψε ένα άλας που ονόμασε *sel neutre arsenical*. Αυτό το άλας ήταν το υπόλειμμα από την απόσταξη νιτρικού οξέος από ένα μείγμα νιτρικού καλίου και τριοξειδίου του αρσενικού, το οποίο είχε θερμάνει. Ο Ανδρέας Λιμπάβιος ονόμασε το ίδιο προϊόν «βούτυρον αρσενικού» (*butyrum arsenici*), αν και αυτός ο όρος εννοούσε και το τριχλωριούχο αρσενικό. Στην πραγματικότητα, οι ουσίες που προσδιόρισαν αμφότεροι ήταν αλκαλικά άλατα του αρσενικού με προσμίξεις. Ο Καρλ Βίλχελμ Σέελε παρασκεύασε μερικές ενώσεις του αρσενικού με την επίδραση αρσενικού οξέος πάνω σε αλκάλια και μία από αυτές ήταν το πεντοξείδιο του αρσενικού.

### Σύγχρονες μέθοδοι
Το πεντοξείδιο του αρσενικού μπορεί να κρυσταλλωθεί θερμαίνοντας As2O3 με οξυγόνο. Αυτή η αντίδραση είναι αντιστρέψιμη:

:As2O5  As2O3 + O2

Ισχυροί οξειδωτικοί παράγοντες, όπως το όζον, το υπεροξείδιο του υδρογόνου και το νιτρικό οξύ μετατρέπουν το τριοξείδιο του αρσενικού στο πεντοξείδιο.

Η ουσία μπορεί επίσης να παραχθεί με απλή επεξεργασία ενώσεων του αρσενικού, όπως με την οξείδωση αρσενικού και ορυκτών του αρσενικού, με θέρμανση στον αέρα. Ενδεικτικό είναι το «ψήσιμο» της κίτρινης σανδαράχης, ενός θειούχου ορυκτού του αρσενικού:

:2 As2S3 + 11 O2 → 2 As2O5 + 6 SO2

## Ασφάλεια
Το πεντοξείδιο του αρσενικού, όπως όλες οι ενώσεις του αρσενικού, είναι πολύ τοξικό. Ταξινομείται ως «εξαιρετικά επικίνδυνη ουσία» στις ΗΠΑ (42 U.S.C. 11002) και υπόκειται σε αυστηρές απαιτήσεις αναφοράς από εγκαταστάσεις που το παράγουν, το αποθηκεύουν ή το χρησιμοποιούν σε σημαντικές ποσότητες.

## Παραπομπές


## Εξωτερικοί σύνδεσμοι
* Οδηγός τσέπης NIOSH για τους χημικούς κινδύνους
* Αναφορά καρκινογόνων: Ανόργανες ενώσεις του αρσενικού

Κατηγορία:Ενώσεις αρσενικού
Κατηγορία:Οξείδια
Κατηγορία:Καρκινογόνα
Τόνι Γκαρν

Η **Αντονία "Τόνι" Γκαρν** (7 Ιουλίου 1992, Αμβούργο) είναι Γερμανίδα μοντέλο και ηθοποιός. 

## Βιογραφία
Η Γκαρν μεγάλωσε στο Αμβούργο, στο Λονδίνο και στην Αθήνα. Ως μοντέλο ξεκίνησε στο Αμβούργο σε Φάνφεστ (funfest) για το Παγκόσμιο Κύπελλο Ποδοσφαίρου 2006. Η διεθνής διάκριση ήρθε το επόμενο έτος, όταν συμμετείχε σε έκθεση του Calvin Klein. Συμμετείχε σε διαφημιστικές εκστρατείες για τις Calvin Klein και CK Jeans το 2008. Μετά την ολοκλήρωση της δευτεροβάθμιας εκπαίδευσης της στο γυμνάσιο Όλστεντ στο Αμβούργο, μετακόμισε στη Νέα Υόρκη όπου άρχισε να ασχολείται επαγγελματικά ως μοντέλο.  Έχει ανέβει στη πασαρέλα για τις εταιρείες Burberry, Chloé, Closed, Dior, Donna Karan, Etro, Emporio Armani, Fendi, Hugo Boss, Jill Stuart, Jil Sander, Prada και Versace . 

Το φθινόπωρο του 2008 συμμετείχε σε εκδηλώσεις μόδας στο Μιλάνο, το Παρίσι και τη Νέα Υόρκη. Τον Νοέμβριο του 2011 συμμετείχε για την Victoria's Secret στο Victoria Fashion Secret Show στη Νέα Υόρκη. Εκτός από τη πασαρέλα, εμφανίστηκε σε περιοδικά όπως το Vogue, το Harper's Bazaar και το W, καθώς και στα εξώφυλλα του Numéro και των γερμανικών, ιταλικών και ρωσικών Vogue. Έχει φωτογραφηθεί μεταξύ άλλων από τους Στέβεν Μάισελ, Πήτερ Λίντμπεργκ, Καρλ Λάγκερφελντ, Μάνφρεντ Μπάουμαν, Πάολο Ροβέρσι, Ντέιβιντ Σιμς, Μάριο Σορέντι, Μάιλς Άλντριτζ και Στέβεν Κλάιν. 

Στην ιστοσελίδα "models.com" η Γκαρν κατέλαβε την ενδέκατη θέση μεταξύ των σημαντικότερων μοντέλων παγκοσμίως τον Μάρτιο του 2010. Από το 2012 εργάζεται για την L'Oréal Paris. Από τον Μάρτιο του 2015 είναι το πρόσωπο των διαφημίσεων του αρώματος Jil Sander. Από τον Ιούλιο του 2014, η Γκαρν είναι ο νέος πρεσβευτής της εκστρατείας "Επειδή είμαι κορίτσι" του οργανισμού βοήθειας παιδιών Plan International. Υποστηρίζει το Plan International από το 2008: Στην ηλικία των δεκαέξι ετών ανέλαβε την πρώτη της χορηγία για κορίτσι στο Βιετνάμ. Τώρα έχει επεκτείνει τη δέσμευσή της και υποστηρίζει ένα έργο στη Μπουρκίνα Φάσο με μια δωρεά για εκπαιδευτικούς Έχει δημιουργήσει και το ίδρυμα Τόνι Γκαρν  Είναι επίσης μέλος της πρωτοβουλίας Weitblick για πιο ισότιμη εκπαιδευτική πρόσβαση παγκοσμίως. 

Η Γκαρν είχε σχέση με τον Λεονάρντο Ντι Κάπριο το 2013-2014. Από το 2015 έως το 2016, είχε σχέση με τον Αμερικανό καλαθοσφαιριστή Τσάντλερ Πάρσονς. 

## Φιλμογραφία

* 2017: Under the Bed
* 2017: You Are Wanted (Fernsehserie)
* 2017: Oscar Pistorius: Blade Runner Killer
* 2018: La cintura (Musikvideo)
* 2018: Head Full of Honey

## Πρακτορεία μοντέλων

* AJG Model-Support (μητρικό)
* MINT Artists Management, Βερολίνο (παγκόσμια διαχείριση)
* Storm Models, Λονδίνο
* The Lions, Νέα Υόρκη
* Women Management, Παρίσι

## Παραπομπές


## Εξωτερικοί σύνδεσμοι

* Offizielle Toni Garrn Website 
* Website der Toni Garrn Foundation
* 
* Profil von Toni Garrn auf *fashionmodeldirectory.com*
* ''Interview mit Toni Garrn'' auf Stern.de
* ''Interview mit Toni Garrn'' auf LesMads.de

Κατηγορία:Γερμανίδες μοντέλα
Κατηγορία:Φωτομοντέλα
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί τηλεόρασης
Ιππείς (ρωμαϊκή τάξη)

Οι **ιππείς** ήταν μια κοινωνική ομάδα, ανάμεσα σε αυτή των πατρικίων και των πληβείων. Ήταν η πλέον οικονομικά δυνατή τάξη στην τότε ρωμαϊκή κοινωνία. Τον τίτλο "ιππέας" αποκτούσε κάνεις που είχε την οικονομική δυνατότητα να συντηρήσει ένα άλογο, πράγμα διόλου ευκαταφρόνητο για την εποχή. Με το άλογο αυτό υπηρετούσε και στο ιππικό του ρωμαϊκού στρατού. Από την τάξη αυτή ανεδείχθη σε ύπατο ο Γάιος Μάριος το 109-100 π.Χ.

## Δείτε επίσης
* Ρωμαϊκή Δημοκρατία

## Εξωτερικοί σύνδεσμοι
* 

Κατηγορία:Κοινωνικές τάξεις στην Αρχαία Ρώμη
Παύλος Καραμαρούδης

Ο **Παύλος Καραμαρούδης** (γεννημένος στις 13 Αυγούστου του 1967 στην Ερμούπολη της Σύρου) είναι Έλληνας παλαίμαχος πετοσφαιριστής και νυν προπονητής. Aγωνιζόταν στη θέση του κεντρικού.

## Καριέρα
Ξεκίνησε την καριέρα του από τον Ερμή Περάματος, για να μεταπηδήσει στον Παναθηναϊκό το 1984 στον οποίο παρέμεινε για 12 σεζόν, κατακτώντας πέντε πρωταθλήματα και δύο κύπελλα Ελλάδος. Στη συνέχεια αγωνίστηκε για δύο χρόνια στη Φιλία Ηλιούπολης, δύο χρόνια στη Λαμία και κατόπιν στις Α.Ε.Κ., Φοίνικα Σύρου και ξανά στη Λαμία, στην οποία έκλεισε την καριέρα του το 2003.

Μετά την απόσυρσή του από τα τάραφλεξ, ακολούθησε καριέρα προπονητή, κάνοντας ντεμπούτο ως βοηθός στον πάγκο του Παναθηναϊκού το 2009 υπό τις οδηγίες του Στέλιου Καζάζη. Ακολούθησαν οι σεζόν 2012-13 στο Κολλέγιο Αθηνών και 2013-14 στον Α.Ο. Παλλήνης, για να επανέλθει το 2014 στον πάγκο του Παναθηναϊκού ως βοηθός του Δημήτρη Ανδρεόπουλου, στον οποίο παραμένει μέχρι σήμερα.

## Διεθνείς συμμετοχές
Με την εθνική ομάδα πετοσφαίρισης είχε 205 συμμετοχές.

## Τίτλοι
* **5 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδος]]:**
**1984, 1985, 1986, 1995, 1996
* **2 [[Κύπελλο Ελλάδας πετοσφαίρισης ανδρών|Κύπελλα Ελλάδος]]:**
**1984, 1985
* **2 Νταμπλ:**
**1984, 1985

## Προσωπική ζωή
Είναι παντρεμένος με τη Ρούλα Πραγκαλούδη, πρώην αθλήτρια πετοσφαίρισης του Παναθηναϊκού.

## Πηγές
*Greekvolley.gr - ΚΑΡΑΜΑΡΟΥΔΗΣ ΠΑΥΛΟΣ

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΑΕΚ
Ναός της Ομόνοιας

Με την ονομασία **ναός της Ομόνοιας** αναφέρονται:

* Ο Ναός της Ομόνοιας στη Ρώμη
* Ο Ναός της Ομόνοιας (Ακράγαντας)
Θιβετιανό αλφάβητο

Το **θιβετιανό αλφάβητο** είναι αλφάβητο μορφής "αμπουγκίντα" (είδος μεταξύ αλφαβητικού και συλλαβικού αλφάβητου) και χρησιμοποιείται για να γράψει τις θιβετικές γλώσσες, όπως τα θιβετιανά, καθώς και τις γειτονικές Ντζόνγκα, Σικιμέζικα, Λαντάχι και μερικές φορές τα Μπάλτι. Η έντυπη μορφή γραφής του αλφαβήτου ονομάζεται Ουτσέν, ενώ η χειρόγραφη καλλιγραφική μορφή που χρησιμοποιείται στην καθημερινή γραφή ονομάζεται Ουμέ.

Το αλφάβητο συνδέεται στενά με την ευρεία εθνική θιβετιανή ταυτότητα, που εκτείνεται σε περιοχές του Θιβέτ, του Μπουτάν, της Ινδίας και του Νεπάλ. Το θιβετιανό αλφάβητο έχει ινδική καταγωγή και έχει διάφορα παράγωγα, όπως τα αλφάβητα Λίμπου, Λέπτσα, και το πολύγλωσσο Φαγκς-πα.

## Ιστορία
Η δημιουργία του θιβετιανού αλφαβήτου αποδίδεται στον Θόνμι Σαμπότα (Thonmi Sambhota) στα μέσα του 7ου αιώνα. Η παράδοση θεωρεί ότι ο Σαμπότα, υπουργός του Σονγκτσάν Γκάμπο (569-649) στάλθηκε στην Ινδία για να μελετήσει την τέχνη της γραφής και κατά την επιστροφή του εισήγαγε το αλφάβητο. Η μορφή των γραμμάτων είναι βασισμένη σε κάποιο από τα ινδικά αλφάβητα εκείνης της περιόδου. Ποιο συγκεκριμένο ινδικό αλφάβητο αποτέλεσε τη βάση του θιβετιανού αλφάβητου παραμένει ασαφές. Πρόσφατη έρευνα θεωρεί πως το θιβετιανό αλφάβητο βασίστηκε σε μια παραλλαγή των ινδικών γραφών Γκούπτα (κατά κύριο λόγο) και Βράχμι της περιοχής του Χοτάν (Khotan), που ο Σαμπότα διδάχθηκε στο Κασμίρ

## Παραπομπές


Κατηγορία:Ινδικά αλφάβητα
Κατηγορία:Πολιτισμός του Θιβέτ
Μεταγραφή Γουίλι

[μικρογραφία|381x381εσ|Ο καθηγητής Τάρελ Γουάιλι το 1979 στο [Πανεπιστήμιο της Ουάσινγκτον|Πανεπιστήμιο της Ουάσιγκτον, Τμήμα Ασιατικών Γλωσσών και Λογοτεχνίας|εναλλ.=]]
μικρογραφία|500x500εσ|Το θιβετιανό αλφάβητο σύμφωνα με την μεταγραφή του Γουάιλι (ή Γουίλι)|εναλλ.=
Η **Μεταγραφή Γουίλι** είναι μέθοδος μεταγραφής του θιβετιανού αλφαβήτου χρησιμοποιώντας μόνο τα γράμματα που διατίθοννται σε μια τυπική αγγλική γραφομηχανή. Φέρει το όνομα του Τάρελ Β. Γουάιλι, ο οποίος περιέγραψε το σύστημα σε ένα άρθρο, *Ένα Τυποποιημένο Σύστημα της Θιβετιανής Μεταγραφής*, που δημοσιεύθηκε το 1959. Στη συνέχεια έγινε απαραίτητη για τις θιβετιανές μελέτες, ειδικά στις Ηνωμένες Πολιτείες.

Κάθε μέθοδος μεταγραφής της θιβετιανής γλώσσας είναι αντιμέτωπη με ένα δίλημμα: θα έπρεπε να επιδιώξει να αναπαράγει με ακρίβεια τους *ήχους* των προφορικών θιβετιανών, ή την *ορθογραφία* των γραπτών θιβετιανών; Αυτές διαφέρουν ευρέως καθώς η θιβετιανή ορθογραφία τυποποιήθηκε τον 11ο αιώνα, ενώ η προφορά συνέχισε να εξελίσσεται, σε σχέση με την αγγλική και γαλλική ορθογραφία, η οποία αντανακλά ύστερη Μεσαιωνική προφορά.

Οι προηγούμενες μέθοδοι μεταγραφής σκόπευαν να μοιράσουν τους δύο στόχους και δεν το πετύχαιναν τέλεια. Η μεταγραφή του Γουίλι σχεδιάστηκε ακριβώς για να μεταγράψει το θιβετιανό αλφάβητο *όπως γραφόταν*, η οποία οδήγησε στην αποδοχή του σε ακαδημαϊκές και ιστορικές μελέτες. Δεν προορίζεται να αντιπροσωπεύσει την προφορά των θιβετιανών λέξεων.

## Παραπομπές


Κατηγορία:Θιβετιανό αλφάβητο
Γλώσσες Σεπίκ

Οι **γλώσσες Σεπίκ** είναι οικογένεια 50 γλωσσών Παπούα που ομιλούνται στην λεκάνη απορροής του ποταμού Σεπίκ της βόρειας Παπούα Νέα Γουινέα. Η οικογένεια γλωσσών προτάθηκε από τον Ντόναλντ Λέικολντ το 1965, σε μια κάπως πιο περιορισμένη μορφή από ότι παρουσιάζεται εδώ. Τείνουν να έχουν απλή φωνολογία, με λίγα σύμφωνα ή φωνήεντα και συνήθως χωρίς τόνους. 

Η πιο γνωστή γλώσσα Σεπίκ είναι η Ιατμούλ. Οι πιο πολυπληθέστερες είναι οι Αμπελάμ και Μπόικεν, με περίπου 35&nbsp;000 ομιλητές η καθεμία.

Οι γλώσσες Σεπίκ, όπως και οι γλώσσες Ράμου, φαίνεται να έχουν συστήματα τριών φωνηέντων , που διακρίνουν μόνο το φωνηεντικό ύψος. Τα φωνητικά [i e o u] είναι αποτέλεσμα της υπερώας και χειλική αφομοίωσης των γειτονικών συμφώνων. Υπάρχει η υποψία ότι οι γλώσσες Ντου μπορεί να μειωθούν σε συστήματα δύο φωνηέντων, με το   επενθετικό (Φόλεϊ, 1986).
Κατηγορία:Γλωσσικές οικογένειες
Κατηγορία:Γλώσσες της Παπούα Νέας Γουινέας
Δημήτρης Παλαιολόγος

Ο **Δημήτρης Παλαιολόγος** είναι αθλητής της πετοσφαίρισης, γεννημένος στις 24 Απριλίου 2000 στην Αθήνα. Αγωνίζεται στη θέση του διαγωνίου. Προέρχεται από τις ακαδημίες του Παναθηναϊκόύ, με τις οποίες έχει κατακτήσει δύο πρωτάθλημα ΕΣΠΑΑΑ παίδων και τέσσερα πρωταθλήματα ΕΣΠΑΑΑ εφήβων. Τη σεζόν 2018-19 αναδείχθηκε *Πολυτιμότερος Παίκτης* της διοργάνωσης του Φάιναλ Φορ του πρωταθλήματος ΕΣΠΑΑΑ εφήβων που διεξήχθη στο Κλειστό Γυμναστήριο Παύλος Γιαννακόπουλος. Την σεζόν 2019-2020 κατέκτησε το League Cup Νίκος Σαμαράς και αναδείχτηκε πρωταθλητής Ελλάδος με τον Παναθηναϊκό

## Πηγές
* Greekvolley.gr - ΠΑΛΑΙΟΛΟΓΟΣ ΔΗΜΗΤΡΗΣ

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Κόρδα Καρδίτσας

Η **Κόρδα** είναι πεδινό χωριό της Καρδίτσας σε υψόμετρο 94 μέτρων.

## Γεωγραφικά στοιχεία - αξιοθέατα
Η Κόρδα βρίσκεται νότια του Πηνειού ποταμού, στα βόρεια όρια του νομού με το νομό Τρικάλων. Απέχει 14 χιλιόμετρα ΒΔ. από τον Παλαμά, 27 χιλιόμετρα Β.-ΒΑ. από την Καρδίτσα και 25 χιλιόμετρα Α. από τα Τρίκαλα. Το εκκλησάκι του Αγίου Αθανασίου στο κέντρο του χωριού, πίσω από τον καινούριο ενοριακό ναό, είναι το σημαντικότερο αξιοθέατό του και από το 2000 έχει χαρακτηριστεί ως ιστορικό διατηρητέο μνημείο. Πρόκειται για μονόχωρο ναό ο οποίος είναι καμαροσκέπαστος και έχει ιερό με ημικυκλική αψίδα. Στη στέγη του ανοίγονται από τρεις φωτιστικοί φεγγίτες για κάθε πλευρά. Το εσωτερικό διακοσμείται με τοιχογραφίες. που με βάση την τεχνοτροπία τους χρονολογούνται τέλη του 17ου με αρχές του 18ου αι. Στο παλιό τέμπλο διασώζεται η επιγραφή 1730, που πιθανότατα δηλώνει το έτος κατασκευής του.

## Διοικητικά στοιχεία
Ως οικισμός αναφέρεται επίσημα το 1883 στο ΦΕΚ 126Α-02/04/1883 με το όνομα αυτό να προσαρτάται στον τότε δήμο Σιλάνων που ανήκε στο νομό Τρικάλων. Το 1944 με το ΦΕΚ 82Α-13/04/1944 αποσπάται από το νομό Τρικκάλων και υπάγεται στο νομό Καρδίτσης. Σύμφωνα με το σχέδιο Καλλικράτης, μαζί με τη Μαραθέα αποτελούν την τοπική κοινότητα Μαραθέας που υπάγεται στη δημοτική κοινότητα Σελλάνων του δήμου Παλαμά και σύμφωνα με την απογραφή 2011 έχει πληθυσμό 246 κατοίκους.

## Εξωτερικοί σύνδεσμοι
* Θρησκευτικά Μνημεία από τον ιστότοπο του Δήμου Παλαμά

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Δήμος Κότσανης

Ο **Δήμος Κότσανης** ή **Δήμος Κότσιανης** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Κότσανη ονομάζεται επίσης η πόλη στην οποία βρίσκεται η έδρα του Δήμου Κότσανη.

## Γεωγραφία
Ο δήμος συνορεύει με τον Δήμο Κρίβα Παλάνκα στα βόρεια, με τον Δήμο Κράτοβο και τον Δήμο Πρόμπιστιπ στα δυτικά, με τον Δήμο Μακέντονσκα Καμένιτσα και τον Δήμο Βίνιτσα στα ανατολικά και τον Δήμο Τσεσίνοβο-Ομπλέσοβο και τον Δήμο Ζρνόβτσι.

## Παραπομπές

## Εξωτερικοί σύνδεσμοι

* 

Κατηγορία:Δήμοι της Βόρειας Μακεδονίας

Κατηγορία:Ανατολική Στατιστική Περιφέρεια (Βόρεια Μακεδονία)
Σάκης Ιωαννίδης

Ο **Σάκης (Αθανάσιος) Ιωαννίδης** (Δράμα, 15 Απρίλιου 1983) είναι Έλληνας πολιτικός και οικονομολόγος, που διατελέσει ως πρόεδρος της Οργάνωσης Νέων της Νέας Δημοκρατίας (ΟΝΝΕΔ) από το 2013 έως το 2016. 

## Βιογραφία
Γεννήθηκε και μεγάλωσε στη Δράμα της Μακεδονίας. Είναι απόφοιτος του Τμήματος Οικονομικής και Περιφερειακής Ανάπτυξης του Παντείου Πανεπιστημίου και μεταπτυχιακός φοιτητής στο τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου.

Είναι οικονομολόγος- ασφαλιστικός σύμβουλος και διατηρεί το δικό του ασφαλιστικό γραφείο. Προηγουμένως έχει εργαστεί στο Ινστιτούτο Δημοκρατίας "Κωνσταντίνος Καραμανλής" ως πολιτικός αναλυτής. Από το 2016 είναι μέλος της Συνέλευσης των Αντιπροσώπων και της Κεντρικής Διοίκησης του Οικονομικού Επιμελητηρίου της Ελλάδας.

## Πολιτική σταδιοδρομία
Από το 2004 μέχρι το 2006 ήταν πρόεδρος του Φοιτητικού Συλλόγου του Παντείου Πανεπιστημίου. Τη διετία 2010-2012 διατέλεσε γραμματέας της ΔΑΠ-ΝΔΦΚ για όλα τα Πανεπιστήμια της χώρας, ενώ το 2013 ανέλαβε υπεύθυνος Επαρχιακών Οργανώσεων της Οργάνωσης Νέων της Νέας Δημοκρατίας (ΟΝΝΕΔ).

Στις 26 Μαΐου του 2013 εκλέχθηκε με την ψήφο 29.000 νέων, μέσα από ανοιχτή διαδικασία, πρόεδρος της ΟΝΝΕΔ πανελλαδικά. Κατά τη διάρκεια της θητείας του πρότεινε την κατάργηση του ασύλου, τον εκσυγχρονισμό των Πανεπιστημίων και τη σύνδεσή τους με την αγορά εργασίας.

Στις εκλογές του Σεπτεμβρίου του 2015 ήταν στην τελευταία τιμητική θέση του ψηφοδελτίου Επικρατείας της Νέας Δημοκρατίας. Το 2016 στο 10ο Συνέδριο της Νέας Δημοκρατίας εκλέχθηκε μέλος της Πολιτικής Επιτροπής της Νέας Δημοκρατίας και της Εκτελεστικής Γραμματείας του κόμματος.

Στις 30 Ιανουαρίου 2019 ανακοινώθηκε ότι θα είναι υποψήφιος βουλευτής της Νέας Δημοκρατίας στον Βόρειο Τομέα Αθηνών στις εκλογές του 2019, ωστόσο δεν εξελέγη.

## Παραπομπές


## Εξωτερικοί σύνδεσμοι
# Βιογραφικό του Αθανάσιου (Σάκη) Ιωαννίδη στην επίσημη ιστοσελίδα του.

Κατηγορία:Πολιτικοί της Νέας Δημοκρατίας
Κατηγορία:Έλληνες πολιτευτές
Κατηγορία:Πρόεδροι της ΟΝΝΕΔ
Κατηγορία:Απόφοιτοι Πανεπιστημίου Πελοποννήσου
Κατηγορία:Απόφοιτοι του Παντείου Πανεπιστημίου